Vabariigi Valitsuse korralduse „Riigimetsa Majandamise Keskuse nõukogu
 liikmete nimetamine“ muutmise eelnõu seletuskiri



1. Sissejuhatus

Metsaseaduse § 49 lõike 3¹ alusel nimetab ministeeriumide esindajad ja asjatundjad nõukogu liikmeks Vabariigi Valitsus vastava ministri ettepanekul. Riigimetsa Majandamise Keskuse nõukogu liikmed on nimetatud Vabariigi Valitsuse 29. aprilli 2021. aasta korraldusega nr 162, Vabariigi Valitsuse 04. novembri 2022. aasta korraldusega nr 312, Vabariigi Valitsuse 
24. augusti 2023. aasta korraldusega nr 206, Vabariigi Valitsuse  31. mai 2024 korraldusega nr 122,  Vabariigi Valitsuse 30. jaanuari 2025 korraldusega nr 28,  Vabariigi Valitsuse 28. juuli korraldusega nr 137 ning Vabariigi Valitsuse 16. oktoobri 2025 korraldusega nr 191. 

Eelnõu on ette valmistanud Kliimaministeeriumi juhtkonna referent Ere Valgemäe 
(tel 626 2883, e-post: ere.valgemae@kliimaministeerium.ee), eelnõu õigusalase korrektsuse tagas Kliimaministeeriumi õigusosakonna nõunik Marko Lelov (tel 6262 918, e-post: marko.lelov@kliimaministeerium.ee).

Eelnõukohase korraldusega muudetakse Vabariigi Valitsuse 29. aprilli 2021. a korraldust nr 162 „Riigimetsa Majandamise Keskuse nõukogu liikmete nimetamine“.

2. Eelnõu sisu

Metsaseaduse § 49 lõike 3 alusel kuulub üheksaliikmelisse Riigimetsa Majandamise Keskuse nõukogu koosseisu kaks Riigikogu otsusega nimetatud liiget, kaks Kliimaministeeriumi esindajat, üks Majandus- ja Kommunikatsiooniministeeriumi esindaja, üks Rahandusministeeriumi esindaja ja kolm asjatundjat valdkonna eest vastutava ministri ettepanekul.

Nõukogu liikme volitused algavad tema nimetamise päeval.

Praegu kuuluvad nõukokku Kliimaministeeriumi esindajatena Annika Uudelepp (nimetatud Vabariigi Valitsuse 30.01.2025 korraldusega nr 28) ja Kadri Land (nimetatud Vabariigi Valitsuse 24.08.2023 korraldusega nr 206), Majandus- ja Kommunikatsiooniministeeriumi esindajana Ahti Kuningas (nimetatud Vabariigi Valitsuse 04.11.2025 korraldusega nr 191), Rahandusministeeriumi esindajana Merike Saks (nimetatud Vabariigi Valitsuse 31.05.2024 korraldusega nr 122) ning kliimaministri ettepanekul asjatundjatena Marek Metslaid, Pille Ligi (nimetatud Vabariigi Valitsuse 24.08.2023 korraldusega nr 206) ja Madis Toomsalu (nimetatud Vabariigi Valitsuse 28.07.2025 korraldusega nr 137). 

Metsaseaduse § 49 lõike 2 kohaselt nimetatakse nõukogu liikmed kolmeks aastaks.  

Energeetika- ja keskkonnaminister teeb ettepaneku pikendada Kadri Landi, Pille Ligi ja Marek Metslaiu volitusi kolme aasta võrra. 

 Ülejäänud nõukogu liikmed jäävad samaks.



3. Eelnõu mõju ja rakendamiseks vajalikud kulutused

Eelnõu vastuvõtmisega ei kaasne täiendavaid kulusid ega olulist mõju üheski valdkonnas.

4. Korralduse jõustumine

Korraldus jõustub üldises korras.

(allkirjastatud digitaalselt)
Andres Sutt
energeetika- ja keskkonnaminister
